**ВЕЛИКДЕН 2024 В САРАНДА С ОСТРОВ КОРФУ - ПОТВЪРДЕНА ДАТА!**

**Мини почивка за Великденските празници на Йонийско море**

***Прекарайте няколко чудесни дни на Йонийско море за Великденските празници. Прекрасната природа на Южна Албания и близкият остров Корфу ще ви заредят с енергия след дългата зима. На острова ще може да наблюдаваме един любопитен великденски ритуал, а в Саранда да похапнем вкусотийте, характерни за този район.***

**6 дни/5 нощувки без нощен преход**
**Дата: 01.05. – 06.05.2024**

**1-ви ден** **/01.05.2024 сряда/:** Отпътуване от София в 06:00 часа от паркинга пред Национален стадион „Васил Левски” по маршрут София-Дупница-Сандански-Кулата-Солун-Йоанина-Какавия-Саранда. Пристигане в Саранда вечерта. Настаняване в хотел Vola 4\*, разположен на първа линия в централния залив на града.Свободно време за почивка. Вечеря.Нощувка.

**2-ри ден /02.05.2024 четвъртък/:** Закуска. Свободен ден или по желание полудневна екскурзия до Бутрин и [**Ксамил**](https://www.deltatours.bg/o/%D0%BA%D1%81%D0%B0%D0%BC%D0%B8%D0%BB/13) с местен екскурзовод. Отпътуване сутринта за [**Бутринт**](https://www.deltatours.bg/o/%D0%B1%D1%83%D1%82%D1%80%D0%B8%D0%BD%D1%82/14). Разглеждане на археологическия комплекс, включен в листата на ЮНЕСКО като един от най-добре запазените гръко-римски градове на Балканите: храмът на Асклепий, Баптистерият, Нимфеонът, Театърът, Лъвската порта, Акрополът с археологическия музей. След обиколката отпътуване за Ксамил  едно райско кътче от Южна Албания, състоящо се от кокетно селце, няколко заливчета и 4 малки островчета. Морето е плитко, топло и прозрачно с множество рибки. Заливчетата са покрити с бял пясък, заради което кръстихме мястото „албанското Бали“.Свободно време за почивка, плаж и обяд. Връщане в Саранда късно след обяд. Време за разходка и шопинг. Вечеря. Нощувка.

**3-ти ден /03.05.2024 петък/:** Закуска.Свободен ден или  целодневна екскурзия до [**Синьото око**](https://www.deltatours.bg/o/%D1%81%D0%B8%D0%BD%D1%8C%D0%BE%D1%82%D0%BE-%D0%BE%D0%BA%D0%BE/15) и [**Гирокастро**](https://www.deltatours.bg/o/%D0%B3%D0%B8%D1%80%D0%BE%D0%BA%D0%B0%D1%81%D1%82%D1%80%D0%BE/16) –сребърната крепост на Албания. Отпътуване от Саранда за посещение на Гирокастро, един от най-добре запазените средновековни градове на Балканите, включен в листата на ЮНЕСКО за световното културно наследство. Наричат го още каменния град, заради добре запазените къщи от периода на Османската империя от 17 и 18 векове. Пешеходна разходка: старият град, родната къща на Енвер Ходжа - днес етнографски музей, крепостта с военния музей. На връщане към Саранда – посещение на  Синьото око – малко кристално езеро, разположено сред прекрасен парк с невероятна природа и причудлива растителност, защитен обект на ЮНЕСКО./Посещението на езерото се осъществява само при добро и сухо време, поради характера на терена/.Връщане в хотела. Вечерта - възможност за самостоятелно посещение на гръцката православна църква в града. Вечеря. Нощувка.

**4-ти ден /04.05.2024 събота/:** Закуска. По желание срещу заплащане - целодневна екскурзия до остров Корфу с местен екскурзовод на острова. *Както всеки гръцки остров, и той е свързан с древногръцката митология, и по-точно с поредното похождение на Посейдон. Богът на морето  бил влюбен в Керкира, дъщеря на речния бог* *Азоп  и*  *нимфата* *Менопа. С помощта на Зевс Посейдон я отвлича и я завежда на безименния дотогава остров. В израз на любовта си към нея той кръщава острова на нейно име. Корфу има богата история, за него през вековете са се водели непрекъснати борби. Владян е от римляните, Византия, Венеция, Франция, Англия.През годините всички управници са оставили по нещо от забележителната архитектура на острова, прочут най-вече със запазените венециански крепости на главния град. Корфу става гръцко владение едва през 1864 година и е един от най-посещаваните гръцки острови по всяко време на годината. От особен интерес са уникалните традиции, свързани с големия християнския празник Великден.*  Отпътуване с корабче на подводни криле за Корфу сутринта. При възможност посещение на уникален великденски ритуал, характерен само за този гръцки остров.*Безспорно най-голямата атракция по Великден е чупенето на глинени съдове, което започва в 12:00 часа. От празнично украсените балкони,на които висят специални алени покривки със златен кант, ще полетят глинени делви, пълни с вода. По този начин жителите на Корфу празнуват* *Първото Възкресение и хората се събират основно в района на централния площад Спианада. Камбаните бият тържествено и силно и всички жители и посетители на града са свидетели на един невероятен ритуал. Този обичай е останал от времето на венецианското управление и е адаптиран от местните жители, с чупенето на съдовете те изразяват пречупването на лошото и поставянето на едно ново добро начало. По големината на глинените делви може да се съди за благосъстоянието на всяко семейство.*Следва посещение на градините на двореца на императрица Сиси „Ахилеон”. Кратко свободно време за снимки. Отпътуване  за фотопауза към полуостров Канони с Мишия остров и манастрира „Панагия Влахерна”. Пешеходна разходка в столицата Керкира -Старата крепост, площад Спианада, двореца на Св. Михаил и Св. Георги, в който се помещава музея на Азиатското изкуство, естакадата Листон, църквата Св. Спиридон - покровител на острова. /Влизането в обектите с изключение на църквата става самостоятелно, по желание в рамките на свободното време/.Свободно време в Корфу-град. Връщане в Саранда. Вечеря. Нощувка.

**5-ти ден /05.05.2024 неделя/:**Закуска. Пешеходна разходка в Саранда. един от най-известните албански курорти, разположен край просторен залив на Йонийско море: крайбрежната алея, етнографският музей, градската порта, руините на античната синагога, православната църква и др. /обектите се гледат от вън/ ***Следва Празничен великденски обяд по гръцки в местна таверна с агнешко чеверме, жива музика и вино.*** След обяда – свободно време за почивка и самостоятелна разходка в Саранда. Вечеря в хотела. Нощувка.

**6-ти ден /06.05.2024 понеделник/:**Закуска. Отпътуване за България през Гърция. **БОНУС:** кратка спирка за посещение на Йоанина – областния град на Епир, разположен на красивото езеро Памвотис. Свободно време при Крепостта на града, свързана с управлението на Али Паша по време на османското владичество.  Пристигане в София късно вечерта.

|  |  |  |
| --- | --- | --- |
| **Цена на човек на закуска и вечеря** |   | **Редовни цени след дата 01.04.2024** |
| В двойна стая |   | **575.00 лв** |
|
| 3-ти възрастен в двойна стая /редовно легло/ |   | **575.00 лв** |
| Дете от 2 до 4,99 год. с двама възрастни в стая |   | **195.00 лв** |
| Дете от 5 до 9,99 год. с двама възрастни в стая |   | **375.00 лв** |
| Доплащане за единично настаняване |   | **150.00 лв** |
|

Възможността за единично настаняване е ограничена и е на на запитване.

**Цената включва:**

* Транспорт с лицензиран туристически автобус;
* Всички пътни и магистрални такси;
* 5 нощувки със закуски и вечери с напитка НВ+ /закуска – блок-маса, вечеря -4-степенно сет меню, вода и 1 напитка по избор към вечерята/ в хотел “Vola” 4\*  /категоризацията е определена по албанското законодателство/ https://hotel-vola.al/;
* Медицинска застраховка с асистанс и покритие 5 000 евро;
* Пешеходна обиколка на Саранда;
* **БОНУС** – Посещение на Йоанина;
* Водач от фирмата и екскурзоводско обслужване.

**Цената не включва:**

* Целодневна екскурзия до остров Корфу с посещение на столицата Корфу град, двореца „Ахилеон“ и полуостров Канони с включени фериботни такси – 85 евро /входната такса за двореца Ахилеон се заплаща отделно – 5 евро за група над 20 човека-разглежда се само градината на хотела, тъй като сградате е в ремонт/ или Посещение на двореца Мон Репо - входа за музея се заплаща отделно - 4 евро/- **/заявява се и се заплаща в България, необходима е предварителна резервация/;**
* **Празничен Великденски обяд** по гръцки с агнешко чеверме и жива музика в таверна и вино – 45 евро – **Заявява се и се заплаща в България при минимум 30 туристи;**
* Екскурзия до Гирокастро и езерото-резерват Синьото око с местен екскурзовод  –35 евро възрастен и 30 евро дете до 12 год. /входните такси се заплащат на място в албански леки/;
* Екскурзия до Бутринт с местен екскурзовод и **БОНУС** посещение на Ксамил – 20 евро възрастен и 15 евро дете до 12 години/входната такса се заплаща на място в албански леки/;
* Доплащане за гарантирано настаняване на първите седалки до 3-ти ред – 30 лева;
* Доплащане за медицинска застраховка за лица над 64 год. - 8 лева;
* Горивни такси при промяна в цените на горивата с повече от 10 % нагоре, обявяват се до 30 дни преди датата на отпътуване.

**Допълнителните екскурзии в Албания се провеждат при минимум 20 записани туристи.
Допълнителната екскурзия до остров Корфу и Празничния Великденски обяд се провеждат при минимум 30 записани туристи.**

**Hotel Vola 4\*** Разположен до малък плаж в началото на пътя, който свързва Саранда с Бутринт, хотел Vola предлага  ползване на паркинг, безплатен Wi-Fi, ресторант и бар с тераса. Всяка стая има балкон, като по-голямата част от стаите са с морски изглед. Всички стаи са с кабелна телевизия, климатик и хладилник. Гостите могат да намерят на пешеходно разстояние барове и нощни клубове до плажа, ресторанти, предлагащи разнообразна традиционна албанска или средиземноморска кухня, както и магазин за хранителни стоки в непосредствена близост до хотела. През 2022/2023 година хотела претърпя основен ремонт. На място е изграден нов ресторант, рецепция, снек-бар, басейн, както и модерен асансьор за горните етажи.  Центърът на Саранда е отдалечен на около 1 км. от хотела.

**Други:**
- Пакетните цени са окончателни и  не се предвиждат промени на цените по тази програма.
- Настаняването в автобуса се извършва по реда на записване на туристите. Изключение се прави само за допълнително заплатени гарантирани първи седалки.
- Не се гарантира настаняване в стаи изглед море, настаняването става в зависимост от свободните наличности на хотела.
- Пътуването е подходящо за хора с увреждания.

**Валута:** Албански леки
1 лев = 55 албански леки /ALL/
1 евро = 107 албански леки /ALL/

**Забележки:**Екскурзията за Корфу и Празничния Великденски обяд се заявяват и заплащат в България с доплащането, поради необходимост от предварителни резервации. На място няма гаранция, че ще може да се организира. В случай, че няма набран минимален брой туристи, сумата за екскурзиите не се заплаща.

**Относно екскурзията до остров Корфу**- Продължават ремонтните работи в сградата на двореца Ахилео, което налага временни затваряния на обекта за посещения от туристи. В случай на такава ситуация посещението ще бъде заменено с посещение на двореца Мон Репо на Корфу. Дворецът е мястото, свързано с известните кралски особи, свързани с острова. Построен в неокласически стил, разположен в гъста гора и красива градина, израснал над древногръцкия град Палеополис.Това е било мястото, където трагичната императрица Сиси за първи път се влюбва в Корфу. Там е роден принц Филип, покойният херцог на Единбург и съпруг на покойната кралица Елизабет Втора. Днес мястото е музей с изложби на кралски сувенири, както и скулптури от класическите времена.
В случай, че отворят "Ахилео" за посещение групата ще го посети, както е по предварителната програма.

**Ориентировъчни входни такси:**
- Входна такса в Бутринт – 1000 леки;
- Музея в Гирокастро – 300 леки;
- Крепостта в Гирокастро – 350 леки;
- Вход в Синьото око – 50 леки

**Минимален брой записани туристи:** **40 човека**
**Начин на плащане:** Заплащане по банков път:
-авансово плащане – 30 % от  пакетната цена при записване. Резервацията ще се счита за гарантирана след подписване на договор за организирано туристическо пътуване с клиент и заплащане на авансовата сума до 5 работни дни след потвърждението. След този срок резервацията автоматично ще бъде анулирана. Доплащане – до 20 дни преди датата на отпътуване.
**Необходими документи**: лична карта или международен паспорт; за деца под 18 г., които не пътуват с двамата  родители–нотариално заверена  декларация от тях (оригинал и ксеро копие с превод на английски език). Няма  допълнителни визови, санитарни  и медицински изисквания за страната.
**Отговорност:** Туроператорът не носи отговорност и не възстановява суми на туристи, на които им се отказва достъп до Гърция и Албания поради: забрана за напускане на страната, невалидни /забравени/ документи или други независещи от туроператора причини.Туроператорът си запазва правото за промяна на дните на обявените допълнителни екскурзии Туроператорът е сключил застрахователен договор по чл.97от Закона за туризма „Отговорност на туроператора“  със ЗД „Евроинс“ и номерът на застрахователната полица е: 03700100004700/26.09.2023 - Централно управление: гр. София 1592, бул. "Христофор Колумб" №43, тел.: 0700 17 241, факс: 02/4895 526, e-mail: office@euroins.bg